Di tallit tatrart, tella-d lwelha meqqren n yimedyazen ɣer usentel n tayri, seg wudmawen imaynuten i d-ibanen di tmedyazt n wafrayen ad d-nebder belli imedyazen atraren ssebɛaden di tira n tmedyazt-nsen ayen yerzan tuẓẓuft, reṣṣan-tt ɣef yiḥulfan n tayri zeddigen ger urgaz d tmeṭṭut, anecta yettuɣal ɣer unerni n yidles d ubeddel n kra n wudmawen deg-s di tmetti tatrart, akken id-yella usenfali amaynut ɣef wafrayen ɣer yimedyazen am useqdec n tutlayt, ad d-naf iban-d uzerrer n uɣerbaz arumansi ɣef yimedyazen atraren, anda i ttmalen s tuget ɣer usenfali ɣef wid ḥemlen am MAƐṬUB Lwennas, ZEDEK Mulud, Yassmina